smcproject/ml-wiki-sentences huggingface dataset:
വള്ളത്തോൾനഗർ തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Vallathol_Nagar_railway_station
തൃശ്ശൂർ ജില്ലയിലെ ഷോർണൂർ-കൊച്ചി ഹാർബർ സെക്ഷനിലെ ഷോർണൂർ ജംഗ്ഷനും മുള്ളുക്കര റെയിൽവേ സ്റ്റേഷനും ഇടയിലാണ് വള്ളത്തോൾ നഗർ റെയിൽവേ സ്റ്റേഷൻ (വി.ടി.കെ) അഥവാ വള്ളത്തോൾനഗർ തീവണ്ടിനിലയം.
ഇന്ത്യൻ റെയിൽ‌വേയുടെ ചെന്നൈ ആസ്ഥാനമായ സതേൺ റെയിൽ‌വേയാണ് വള്ളത്തോൾ നഗർ റെയിൽ‌വേ സ്റ്റേഷൻ പ്രവർത്തിക്കുന്നത്.
കേരള കലാമണ്ഡലത്തിന്റെ അടിസ്ഥാന സ്റ്റേഷനാണിത് തിരുവനന്തപുരം റെയിൽവേ ഡിവിഷനിലെ അവസാന സ്റ്റേഷനും.
മലയാള ഭാഷയിലെ കേരളത്തിലെ ഏറ്റവും മഹാനായ കവിയായ വള്ളത്തോൾ നാരായണ മേനോന്റെ പേരിലോ മഹാകവി വള്ളത്തോൾ എന്ന പേരിലോ അറിയപ്പെടുന്നതാണ് ഈ സ്റ്റേഷന്റെ പേര്.
ഇന്ത്യൻ പ്രകടന കലകൾ, പ്രത്യേകിച്ചും കേരളത്തിൽ വികസിച്ചവപഠിക്കാനുള്ള ഒരു പ്രധാന കേന്ദ്രമായ ചെരുതുരുത്തിയിൽ കേരള കലാമണ്ഡലം സ്ഥാപിക്കുന്നതിൽ വള്ളത്തോൾ നാരായണ മേനോൻ നിർണായക പങ്കുവഹിച്ചു, .
വള്ളി അതിരാണി ഇംഗ്ലീഷ് വിലാസം https://ml.wikipedia.org/wiki/Dissotis_rotundifolia
പിങ്ക് ലേഡി, സ്പാനിഷ് ഷാൾ, റോക്റോസ് എന്നീ വിളിപ്പേരുകളിൽ സാധാരണയായി അറിയപ്പെടുന്ന ഒരു കുറ്റിച്ചെടി ആണ് ഡിസ്സോട്ടിസ് റോട്ടണ്ടിഫോളിയ.
മലയാളത്തിൽ ഇതിനെ വള്ളി അതിരാണി എന്നു വിളിക്കുന്നു.
ആഫ്രിക്കയിലെ ഉഷ്ണമേഖലാ പ്രദേശങ്ങളിലാണ് ഇത് സ്വാഭാവികമായി കാണപ്പെടുന്നത്.
ഡിസ്സോട്ടിസ് റോട്ടണ്ടിഫോളിയ നിലത്ത് പടർന്നും നിവർന്നും വളരാറുണ്ട്.
ശാഖകൾ നിലത്തുമുട്ടുന്ന ഭാഗങ്ങളിൽ, നോഡുകളിൽ നിന്നും അവ വേരൂന്നുന്നു .
കാണ്ഡം ചെടിയുടെ താഴത്തെ ഭാഗങ്ങളിൽ ദൃഡവും ചെടിയുടെ മുകൾ ഭാഗത്തേക്ക് രോമമുള്ളതുമായ ഹിർസ്യൂട്ട് ആയി മാറുന്നു.
ശാഖകൾ പിങ്ക് മുതൽ കടും ചുവപ്പ് വരെ നിറമാവുകയും ചെയ്യും.
ഓവൽ ആകൃതിയിലുള്ള ഇലകൾ ഇരുവശത്തും ഹ്രസ്വവും ആകർഷകവുമായ രോമങ്ങളാൽ മൂടപ്പെട്ടിരിക്കുന്നു.
ഇലഞെട്ട് 1.5 cm (0.59 in) നീളമുള്ളതാണ്.
ഡിസോട്ടിസ് റൊട്ടണ്ടിഫോളിയയുടെ പൂക്കൾ ഏകാന്തമാണ്.
ഇലകളുടെ പോലെ പൂക്കളുടെ തണ്ടുകളും ചെറിയ രോമങ്ങളാൽ മൂടപ്പെട്ടിരിക്കുന്നു.
പുഷ്പത്തിന്റെ ദളങ്ങൾ 1.5–2 cm (0.59–0.79 in) നീളത്തിലും പിങ്ക് മുതൽ ഇളം പർപ്പിൾ നിറത്തിലും കാണപ്പെടുന്നു.
ആവാസ വ്യവസ്ഥയും പരിസ്ഥിതിശാസ്ത്രവും
ഡിസൊട്ടിസ് റൊട്ടണ്ടിഫോളിയ ആഫ്രിക്കൻ സ്വദേശിയാണ്, മധ്യ- പടിഞ്ഞാറൻ ആഫ്രിക്കയിൽ സിയറ ലിയോൺ മുതൽ സൈർ വരെ സ്വാഭാവികമായും കാണപ്പെടുന്നു.
പ്യൂർട്ടോ റിക്കോ , ഹവായ് , മലേഷ്യ , വെസ്റ്റ് ഇൻഡീസ് തുടങ്ങിയ ഉഷ്ണമേഖലാ പ്രദേശങ്ങളിലേക്ക് ഇത് ഒരു അലങ്കാര ച്ചെടിയായി അവതരിപ്പിക്കപ്പെട്ടു, ഇത് ഓസ്‌ട്രേലിയയുടെ ചില ഭാഗങ്ങളിലും സ്വാഭാവികവൽക്കരിക്കപ്പെട്ടു.
സമുദ്രനിരപ്പ് മുതൽ, നിന്നും 1,900 m (6,200 ft) മുകളിൽ വരെ ഇത് വളരുന്നു.
ഡിസ്സോട്ടിസ് റോട്ടണ്ടിഫോളിയയുടെ ഇലകൾ ഒരു സുഗന്ധവ്യഞ്ജനമായി സോസ് , ഇലക്കറികൾ എന്നിവയിൽ ഉപയോഗിക്കുന്നു.
ലൈബീരിയയിൽ, ഈ സസ്യം ഒരു ഡൈയൂററ്റിക് ആയി ഉപയോഗിക്കുന്നു.
ചിത്രശാല കൊല്ലം ജില്ലയിൽ നിന്നും പൂവ് ഇലയും പൂഞെട്ടും ഇല ദളങ്ങൾ പൊഴിഞ്ഞ ശേഷമുള്ള പൂഞെട്ട് അവലംബം
വള്ളത്തോൾ നിരൂപണം നടത്തിയ കൃതികൾ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഡോ: പ്രിയങ്ക പി യു
മലയാള ഭാഷയുടെ ആത്മാവും, അന്തഃസത്തയും, ജ്ഞാനവും ഉൾക്കൊണ്ട കവിശ്രേഷ്ഠനാണ് വള്ളത്തോൾ.
മലയാള കാവ്യലോകത്തെ പൂക്കൾ വിതറി ആരാമമാക്കി മാറ്റിയ മാതൃഭാഷാ സ്നേഹിയാണദ്ദേഹം.
ജീവിത സമഗ്രതയുടെ ചിത്രം ചാരുതയുടെ നിറക്കൂട്ടിൽ ചാലിച്ചെടുത്തതാണ് വള്ളത്തോൾ കവിതകൾ.
പുരാണ കൃതികളിലെ അസാമാന്യമായ ജ്ഞാനം, പുരാണ കഥാപാത്രങ്ങളുടെ പുനരാവിഷ്കരണത്തി ൽ നമുക്ക് ദർശിക്കാൻ  കഴിയും.
മനുഷ്യത്വം എന്ന വികാരത്തെ കവിതയിലൂടെ അനന്യസാധാരണമായ രീതിയി ൽ ആവിഷ്കരിച്ച കവിതാ ശൈലി അദ്ദേഹത്തെ മനുഷ്യത്വത്തിൻറെ കവിയാക്കി മാറ്റി.
കവിതാ പ്രമേയമായി എന്തും ഏതും സ്വീകരിച്ച അദ്ദേഹം നാടിൻറെ നന്മ ലക്ഷ്യമാക്കി കവിത കുറിച്ച മഹാത്മാവാണ്.
ഏതു ബഹുമതിയെക്കാ ൾ പവിത്രത പിറന്ന മണ്ണിൻറെ പ്രമുക്തിക്കുണ്ടെന്ന് അദ്ദേഹം തെളിയിച്ചു.
മാതൃഭൂമിയുടെ പാരതന്ത്ര്യത്തെ കവിതകൊണ്ടും കർമ്മം കൊണ്ടും പ്രതിരോധിച്ച കവിശ്രേഷ്ഠനാണ് അദ്ദേഹം.
എന്നാൽ നിരൂപകനായ മഹാകവിയെ നമുക്ക് പരിചയമില്ല.
നിരൂപണത്തിനു വിധേയമാക്കുന്ന കൃതിയുടെ അക്ഷര പ്രയോഗം മുതൽ ഭാഷാശുദ്ധി വരെ നിരീക്ഷിച്ച് ആശയ സമ്പുഷ്ടതയും വിലയിരുത്തിയാണ് വള്ളത്തോൾ നിരൂപണം നടത്തുന്നത്.
സൂക്ഷ്മ നിരീക്ഷണം,കവിമനസ്സിലൂടെയുള്ള വായന, താരതമ്യപരമായ നിരൂപണം ,പരിഭാഷാകൃതികളുടെ നിരൂപണത്തിൽ മൂലകൃതി മനസ്സിരുത്തി വായിച്ചതിനു ശേഷമുള്ള നിരൂപണ ശൈലി,സാഹിത്യകാരൻറെ ഭാഷ സാഹിത്യ വാസനക ൾ അളന്നെടുത്തുള്ള വിമർശനം, ആശയപരമായ നിരൂപണം, നിശിത വിമർശനത്തിന് യാതൊരു മടിയുമില്ലാത്ത നിരൂപണ ശൈലി , സാമൂഹ്യപ്രാധാന്യം എന്നിവയാണ് വള്ളത്തോളിൻറെ പൊതുവായ നിരൂപണ ശൈലി .
പൊതുസ്വഭാവത്തിനപ്പുറം ഓരോ കൃതിയുടെയും സ്വഭാവം അനുസരിച്ച് അവയെ വേണ്ട വിധം നിരൂപണം നടത്തുന്നതിലും അദ്ദേഹം വിജയിച്ചിട്ടുണ്ട്.
അദ്ദേഹം നിരൂപണം നടത്തിയ ചില കൃതികൾ താഴെ പറയുന്നു
ലീല -കുമാരനാശാൻ
“താമരശ്ശേരി” അഥവാ “അമ്മുവിൻറെ ഭാഗ്യം” - ബി. കല്യാണി അമ്മ
ദത്താത്രേയാവധൂതഗീത -പി ഗോപാലൻ നായർ (വിവർത്തനം)
വിരഹതാപം-ജനാർദ്ദന മേനോൻ
വഞ്ചിരാജീയം - അച്യുതമേനോൻ
സ്കന്ധപുരാണം - ശ്രീ ഒടുവി ൽ ശങ്കരൻ കുട്ടി മേനോൻ (വിവർത്തനം)
അരമനരഹസ്യം-കെ വാസ്സുദ്ദേവ മൂസത്
സ്വപ്നവാസവദത്തം-  ഇടമന നാരായണൻ പോറ്റി  (വിവർത്തനം)
കേരളപാണനീയം-എ ആർ രാജരാജ വർമ്മ
ജാഹനീറ- മൂർക്കോത്തു കുമാരൻ(വിവർത്തനം)
തിരുപ്പതിമാഹാത്മ്യം-കല്ലറയ്ക്കൽ കുട്ടപ്പമേനോൻ
അംഗദൻ-ജി മാധവ പിള്ള
അമ്പു നായർ അഥവാ ഇതാണ് ലോകം -മൂർക്കോത്തു കുമാരൻ
പ്രഹസനമാല-സി .
വി രാമൻ പിള്ള
വിരഹതാപം-കുന്നത്ത് ജനാർദ്ദന മേനോൻ
പ്രതാപ സിംഹൻ -പത്മനാഭൻ ഉണ്ണി
നീതിബോധകഥകൾ -തേലപ്പുറത്ത് നാരായണനമ്പി (വിവർത്തനം)
വേണീ സംഹാരം -പന്തളത്ത് കേരള വർമ്മ തമ്പുരാൻ (വിവർത്തനം)
ഭാഷാഭൈമീപരിണയം -കെ.
പി കറുപ്പൻ(വിവർത്തനം)
കൃഷ്ണ കാന്തൻറെ  മരണ പത്രം - കല്ല്യാണി അമ്മ(വിവർത്തനം)
(അവലംബം -വള്ളത്തോളിൻറെ നിരൂപണങ്ങളും പ്രസംഗങ്ങളും എന്ന 1986 ൽ മാതൃഭൂമി
പ്രസിദ്ധീകരിച്ച കൃതി)
വള്ളനാട് വന്യജീവിസങ്കേതം ഇംഗ്ലീഷ് വിലാസം https://ml.wikipedia.org/wiki/Vallanadu_Wildlife_Sanctuary
തെക്കേഇന്ത്യയിലെ തമിഴ്നാട്ടിൽ സ്ഥിതിചെയ്യുന്ന സംരക്ഷിത പ്രദേശമാണ് വള്ളനാട് വന്യജീവിസങ്കേതം .
കൃഷ്ണമൃഗത്തിനെ സംരക്ഷിക്കുന്നതിനായാണ് ഈ വന്യജീവിസങ്കേതം നിർമ്മിച്ചിട്ടുള്ളത്.
ശ്രീവൈകുണ്ഡം താലൂക്കിലെ വള്ളനാട് വില്ലേജിലെ ഒരു ഒറ്റപ്പെട്ട മലയിലാണ് ഈ വന്യജീവിസങ്കേതം സ്ഥിതിചെയ്യുന്നത്.
ഇന്ത്യയിൽ കൃഷ്ണമൃഗങ്ങളുള്ള തെക്കേയറ്റത്തെ പ്രദേശമാണ് ഈ വന്യജീവിസങ്കേതം.
സന്ദർശന വിവരം
ഏറ്റവും അടുത്തുള്ള വിമാനത്താവളം 22കിലോമീറ്റർ അകല വഗൈകുളത്തുള്ള തൂത്തുക്കുടി വിമാനത്താവളമാണ്.
ഏറ്റവും അടുത്തുള്ള തീവണ്ടിനിലയം 16.5 കിലോമീറ്റർ അകലെ തിരുനെൽവേലിയാണ് .
കുബനൂർ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കുബനൂർ കാസറഗോഡ് ജില്ലയിലെ ഒരു സ്ഥലമാണ്.
ഉപ്പള - ബായാർ റോഡിൽ കായ്ക്കംബ നിന്നു 3 കിലോമീറ്റർ മാത്രം അകലെയാണ്.
തുളു, ബ്യാരി , കൊങ്കണി , ഹിന്ദി , തമിഴ് , ആദിവാസി ഭാഷകൾ എന്നിവ സംസാരിക്കുന്നു.
അടുത്ത സ്ഥലങ്ങൾ കയ്യാർ പൈവളിഗെ ബേക്കൂർ കൊക്കാച്ചാൽ മുളിഞ്ഞ ബന്ദിയോട് മംഗൽപാടി ഉപ്പള (ദേശീയപാത 17) ഇച്ചിലങ്ങോട്
കുബിലായ് ഖാൻ
മംഗോൾ സാമ്രാജ്യത്തിന്റെ അഞ്ചാമത്തെ ഖഗാനും (വലിയ ഖാൻ) യുവാൻ രാജവംശത്തിന്റെ ആദ്യ ചക്രവർത്തിയും ആയിരുന്നു കുബിലായ് ഖാൻ ( കുബ്ലൈ ഖാൻ /ˈkuːblaɪ/; മംഗോളിയൻ : Хубилай, ഹുബിലായ്; ചീന ഭാഷ: 忽必烈).
ജെങ്കിസ് ഖാന്റെ രണ്ടാമത്തെ മകനായ ടോളൂയീ ഖാന്റെ നാലാമത്തെ മകനായിരുന്നു കുബിലായ്.
1260-ൽ മൂത്ത സഹോദരൻ മോങ്കേ ഖാന്റെ മരണത്തെ തുടർന്ന് അധികാരത്തിൽ വന്ന കുബിലായ് 1294-ൽ മരണമടഞ്ഞു.
അതുവരെ ഒന്നായി കിടന്നിരുന്ന മംഗോൾ സാമ്രാജ്യം കുബിലായുടെ ഭരണത്തിൽ പലതായി ഭിന്നിക്കപ്പെട്ടു.
ചൈന , മംഗോളിയ , കൊറിയ എന്നീ ഭാഗങ്ങൾ കുബിലായ് നേരിട്ടു ഭരിച്ചപ്പോൾ ഇറാൻ കേന്ദ്രമായുള്ള ഇൽഖാനേറ്റും തെക്കൻ റഷ്യയിലെ ഗോൾഡൻ ഹോർഡും സ്വതന്ത്ര രാജ്യങ്ങളായി.
ഭരണത്തിൽ ചീന സമ്പ്രദായങ്ങൾ സ്വീകരിച്ച കുബിലായ് പട്ടാള ഓഫീസർമാരുടെ അധികാരം പരിമിതപ്പെടുത്തി.
പകരം പല സമുദായങ്ങളിൽനിന്നുമുള്ള പണ്ഡിതന്മാരുടെയും ബുദ്ധ സന്യാസിമാരുടെയും കൈകളിൽ ഭരണ അധികാരങ്ങൾ ഏൽപ്പിച്ചു.
കനാലുകളും കെട്ടിടങ്ങളും നിർമ്മിച്ചും ഏകീകൃത കടലാസ് പണം അച്ചടിച്ചും കുബിലായുടെ സർക്കാർ കച്ചവടം പ്രോത്സാഹിപ്പിച്ച.
മതപരമായ വിഷയങ്ങളിൽ അത്ര കർക്കശക്കാരനായിരുന്നില്ല കുബിലായ് ഖാൻ.
പന്ത്രണ്ട് പ്രവിശ്യകളിൽ എട്ടെണ്ണത്തിന്റെ ഗവർണ്ണർമാർ ഇസ്ലാം മത വിശ്വാസികൾ ആയിരുന്നു.
മധുരയിൽനിന്നുമുള്ള സംഘ എന്ന ബുദ്ധ സന്യാസിയെ ധനകാര്യ വകുപ്പ് ഏൽപ്പിച്ചു.
കുബിലായുടെ ഭരണകാലത്ത് മാർക്കോ പോളോ ഉൾപ്പെടെ നിരവധി യൂറോപ്യൻ സഞ്ചാരികൾ ചൈന സന്ദർശിച്ചു.
ചിങ്ഗിസ് ഖാന്റെ മകനായ ടോളൂയീ ഖാന്റെയും കേരായി നേതാവ് ജാഖയുടെ മകളായ സോർഘാഘ്താനീ ബേകീയുടെയും നാലാമത്തെ മകനായിരുന്നു കുബിലായ്.
അദ്ദേഹത്തിന് പന്ത്രണ്ട് വയസ്സുള്ളപ്പോൾ ചിങ്ഗിസ് ഖാൻ മരണമടയുകയും ടോളൂയീ രണ്ട് വർഷത്തേക്ക് രാജ്യഭരണം ഏറ്റെടുക്കുകയും ചെയ്തു.
1229-ൽ ഒഗെദേയ് ഖാൻ മംഗോൽ ചക്രവർത്തിയായി.
1236-ൽ മംഗോളുകൾ വടക്കൻ ചൈനയിലെ ജിൻ സാമ്രാജ്യം പിടിച്ചടക്കി.
1232-ൽ മരണമടഞ്ഞ ടോളൂയീയുടെ കുടുംബത്തിന് ഹെബെയ് പ്രവിശ്യ പാരിതോഷികമായി ലഭിച്ചു.
ഇതിൽ 10,000 വീടുകളുടെ ചുമതല കുബിലായിക്കായിരുന്നു.
ചെറുപ്പക്കാരനായ കുബിലായിക്ക് ഭരണം നടത്താനുള്ള പരിചയ സമ്പത്ത് ഉണ്ടായിരുന്നില്ല.
അദ്ദേഹത്തിന്റെ ഉദ്യോഗസ്ഥരുടെ അഴിമതിയും അന്യായമായ നികുതികളും കാരണം ഈ പ്രദേശത്തെ കർഷകർ പലായനം ചെയ്തു.
ഇതറിഞ്ഞ കുബിലായ് നേരിട്ട് ഹെബെയിൽ ചെല്ലുകയും സോർഘാഘ്താനീ ബേകീയുടെ വിശ്വസ്തരായ ഉദ്യോഗസ്ഥരെ നിയമിക്കുകയും ചെയ്തു.
ചെറുപ്രായത്തിൽ തന്നെ ചീന ജീവിതരീതികളും ഭരണസിദ്ധാന്തങ്ങളും കുബിലായ് പഠിച്ചു.
താവോ / ബുദ്ധ സന്യാസിയായ ലിയൂ ബിങ്സോങ്, ഷാൻസി പണ്ഡിതനായ സാവോ ബീ എന്നിവരെ തന്റെ ഉപദേശകരായി നിയമിച്ച കുബിലായ് എല്ലാ ജനവിഭാഗങ്ങളിൽ നിന്നുള്ളവർക്കും അവസരങ്ങൾ നൽകാൻ ശ്രദ്ധിച്ചു.
1251-ൽ കുബിലായുടെ മൂത്ത സഹോദരൻ മോങ്കേ ഖാൻ മംഗോൾ ചക്രവർത്തിയായി.
കുബിലായിയെയും മഹമൂദ് യലാവാച്ചിനെയും വടക്കൻ ചൈനായുടെ ഭരണാധികാരികളായി നിയമിച്ചു.
ഒരു നല്ല ഭരണാധികാരിയായിരുന്ന കുബിലായി നിരവധി ജനപ്രീയ നടപടികൾ സ്വീകരിക്കുകയും ഈ പ്രവിശ്യയുടെ സമ്പദ്ഘടന വികസിപ്പിക്കുകയും ചെയ്തു.
കുറ്റം ആരോപിക്കപ്പെട്ടവരെ ക്രൂരമായി ശിക്ഷിച്ചിരുന്ന മഹമൂദിനെ കുബിലായും സാവോ ബിയും വിമർശിച്ചു.
ചീന ജനങ്ങളുടെയും പ്രഭുക്കന്മാരുടെയും എതിർപ്പിനെത്തുടർന്ന് മോങ്കേ ഖാൻ മഹമൂദിനെ തിരിച്ചുവിളിച്ചു.
1253-ൽ കുബിലായ് യുന്നാനിലെ ദാലി രാജ്യം ആക്രമിച്ചു.
ദാലി രാജാവ് തന്റെ സന്ദേശവാഹകരെ കൊന്നുകളഞ്ഞതിന് പ്രതികാരമായിട്ടായിരുന്നു ഇത്.
തുടർന്ന് മംഗോളുകൾ ദാലി പിടിച്ചെടക്കുകയും ദാലി രാജാവ് മംഗോളുകളുടെ സാമന്തനാവുകയും ചെയ്തു.
ബുദ്ധ സന്യാസിമാരിൽനിന്നും താവോ മതക്കാർ കൈവശപ്പെടുത്തിയ 237 അമ്പലങ്ങൾ തിരിച്ചു കോടുക്കാൻ കുബിലായ് ഉത്തരവിട്ടു.
തെക്കൻ ചൈനയിലെ സോങ് രാജാവുമായി അതിർത്തി ഉടമ്പടി ഒപ്പുവയ്ക്കുകയും ചെയ്തു.
1259-ൽ മോങ്കേ ഖാൻ മരണമടഞ്ഞു.
തുടർന്നുണ്ടായ ആഭ്യന്തര യുദ്ധത്തിൽ കുബിലായുടെ ചീന പട്ടാളം അരിക് ബോകെയുടെ മംഗോൾ യോദ്ധാക്കളെ തോൽപ്പിച്ചു.
കുബിലായ് സാമ്രാജ്യത്തിന്റെ തലസ്ഥാനം മംഗോളിയയിലെ കാറക്കോറത്തിൽനിന്നും ചൈനയിലെ ദാദുവിലേക്ക് (ഖാൻബാലിക്ക്; ഇന്നത്തെ ബെയ്‌ജിങ്ങ്‌ ) മാറ്റി.
1276-ൽ സോങ് രാജ്യം കീഴടക്കിയപ്പോൾ കുബിലായ് ചൈനയുടെ ഹാൻ വംശജനല്ലാത്ത ആദ്യ ചക്രവർത്തിയായി.
ഷീസു എന്ന പേര് സ്വീകരിച്ച അദ്ദേഹം തന്റെ കുടുംബത്തെ യുവാൻ രജവംശമായി പ്രഖ്യാപിച്ചു.
ഇരുപതിനായിരം സർക്കാർ വിദ്യാലയങ്ങളും നിരവധി തുറമുഖങ്ങളും കനാലുകളും കുബിലായുടെ ഭരണകാലത്ത് തുറക്കപ്പെട്ടു.
എന്നൽ വിയറ്റ്നാം , ജപ്പാൻ , ജാവ , മ്യാന്മാർ എന്നീ രാജ്യങ്ങൾ പിടിച്ചെടുക്കാനുള്ള മംഗോൾ ശ്രമങ്ങൾ പരാജയപ്പെട്ടു.
പേർഷ്യ യിൽനിന്നും മറ്റുമുള്ള മുസ്ലിം ശാസ്ത്രജ്ഞർ ചീന കലണ്ടർ തിരുത്തുകയും ചൈനയിൽ ജ്യോതിശാസ്ത്ര നിലയങ്ങളും ആശുപത്രികളും സ്ഥാപിച്ചു.
ഇബ്നു സീനയുടെ വൈദ്യ ഗ്രന്ഥങ്ങൾ ചൈനയിൽ പ്രസിദ്ധീകരിക്കപ്പെട്ടു.
ഇന്ത്യൻ-അറബിക്ക് സംഖ്യകൾ ചൈനയിൽ ഉപയോഗിച്ച് തുടങ്ങിയത് ഈ കാലത്താണ്.
1281-ൽ ചാബി ചക്രവർത്തിനിയും 1286-ൽ കുബിലായുടെ മകൻ സെൻജിനും മരണമടഞ്ഞു.
സെൻജിന്റെ മകൻ തെമൂർ ഖാനെ അടുത്ത ചക്രവർത്തിയായി പ്രഖ്യാപിച്ച കുബിലായ് 1294-ൽ, എഴുപത്തി എട്ടാം വയസ്സിൽ മരണമടഞ്ഞു.
കുമയൂൺ റെജിമെന്റ് ഇംഗ്ലീഷ് വിലാസം https://ml.wikipedia.org/wiki/Kumaon_Regiment
ഇന്ത്യൻ കരസേനയിലെ ഏറ്റവും വർണ്ണശബളമായ പോരാട്ട പശ്ചാത്തലമുള്ള സൈനിക റെജിമെന്റാണ് കുമയൂൺ റെജിമെന്റ് പതിനെട്ടാം നൂറ്റാണ്ടു മുതൽ സൈനിക രംഗത്ത് സാന്നിദ്ധ്യമുള്ള ഈ റെജിമെന്റ് രണ്ടു ലോക മഹായുദ്ധങ്ങളിൽ പങ്കെടുക്കുകയുമുണ്ടായി.
പാരമ്പര്യമായി യുദ്ധം പരിചിതമായ കുമയൂൺ പ്രദേശങ്ങളിൽ നിന്നുള്ളവരാണ് ഈ റെജിമെന്റിലെ പ്രധാന സാന്നിദ്ധ്യം.
1945 ഒക്ടോബർ 27 നു പത്തൊൻപതാം റെജിമെന്റ് എന്നു നാമകരണം ചെയ്യപ്പെട്ടെങ്കിലും സ്വാതന്ത്ര്യ ലബ്ധിയ്ക്കു ശേഷം കുമയൂൺ റെജിമെന്റ് എന്നു വിളിയ്ക്കപ്പെട്ടു.
പങ്കെടുത്ത യുദ്ധങ്ങൾ ഒന്നാം ലോക മഹായുദ്ധം രണ്ടാം ലോക മഹായുദ്ധം 1962 ലെ ഇന്ത്യാ-ചൈനാ യുദ്ധം 1971ലെ ഇന്ത്യാ- പാക് യുദ്ധം 1965 ലെ ഇന്ത്യാ-പാക് യുദ്ധം.
ഓപ്പറേഷൻ പവൻ ഓപ്പറേഷൻ മേഘദൂത് പുറം കണ്ണികൾ Kumaon Regiment on GlobalSecurity.org Archived 2014-02-19 at the Wayback Machine .
The Kumaon Regiment on Bharat Rakshak അവലംബം
കുബുണ്ടു ഇംഗ്ലീഷ് വിലാസം https://ml.wikipedia.org/wiki/Kubuntu
കുബുണ്ടു (/kʊˈbʊntuː/ kuu-BUUN-too)[4], GNOME ഡെസ്ക്ടോപ്പ് പരിതസ്ഥിതിക്ക് പകരം കെഡിഇ പ്ലാസ്മ ഡെസ്ക്ടോപ്പ് ഉപയോഗിക്കുന്ന ഉബുണ്ടു ഓപ്പറേറ്റിംഗ് സിസ്റ്റത്തിന്റെ ഒരു ഔദ്യോഗിക ഫ്ലേവറാണ്.
ഉബുണ്ടു പ്രോജക്റ്റിന്റെ ഭാഗമായി, കുബുണ്ടുവും അതേ അടിസ്ഥാന സംവിധാനങ്ങൾ ഉപയോഗിക്കുന്നു.
കുബുണ്ടുവിലെ എല്ലാ പാക്കേജുകളും ഉബുണ്ടുവിന്റേതായ അതേ ശേഖരണങ്ങൾ പങ്കിടുന്നു, ഇത് ഉബുണ്ടുവിൻറെ അതേ ഷെഡ്യൂളിൽ പതിവായി പുറത്തിറങ്ങുന്നു.
കുബുണ്ടു 2012 വരെ കാനോനിക്കൽ ലിമിറ്റഡും പിന്നീട് നേരിട്ട് ബ്ലൂ സിസ്റ്റംസും സ്പോൺസർ ചെയ്തു.
ഇപ്പോൾ, ബ്ലൂ സിസ്റ്റംസിലെ ജീവനക്കാർ അപ്‌സ്ട്രീം, കെഡിഇ, ഡെബിയൻ എന്നിവയിലേക്ക് സംഭാവന ചെയ്യുന്നു, കൂടാതെ കുബുണ്ടു വികസനത്തിന് നേതൃത്വം നൽകുന്നത് കമ്മ്യൂണിറ്റി സംഭാവകരാണ്.
ഉബുണ്ടു പ്രൊജക്റ്റ് സെർവറുകളുടെയും നിലവിലുള്ള ഡെവലപ്പർമാരുടെയും ഉപയോഗം കുബുണ്ടു നിലനിർത്തി.
"കുബുണ്ടു" എന്നത് കാനോനിക്കൽ കൈവശമുള്ള ഒരു രജിസ്റ്റർ ചെയ്ത വ്യാപാരമുദ്രയാണ്.
ഇത് "ഉബുണ്ടു" എന്ന പേരിൽ നിന്നാണ് ഉരുത്തിരിഞ്ഞത്, കുബുണ്ടു നിർമ്മിച്ചിരിക്കുന്ന കെഡിഇ പ്ലാറ്റ്‌ഫോമിനെ പ്രതിനിധീകരിക്കുന്നതിനായി ഒരു കെ പ്രിഫിക്‌സ് ചെയ്യുന്നു (കെഡിഇ പ്ലാറ്റ്‌ഫോമുകളിൽ ഉപയോഗിക്കുന്നതിനായി പുറത്തിറക്കിയ ഏതെങ്കിലും സോഫ്‌റ്റ്‌വെയറിന്റെ പേരിലേക്ക് കെ പ്രിഫിക്‌സ് ചെയ്യുന്നതിന്റെ വ്യാപകമായ നാമകരണ കൺവെൻഷൻ പിന്തുടരുന്നു), അതുപോലെ തന്നെ കെഡിഇ കമ്മ്യൂണിറ്റിയും.
ഉബുണ്ടു എന്നത് ഏകദേശം "മാനവികത" എന്നതിലേക്ക് വിവർത്തനം ചെയ്യുന്ന ഒരു ബാണ്ഡു(Bantu)പദമായതിനാൽ, ബാണ്ഡു വ്യാകരണത്തിൽ നാമ വർഗ്ഗങ്ങൾ രൂപപ്പെടുത്തുന്നതിന് പ്രിഫിക്സുകൾ ഉൾപ്പെട്ടിരിക്കുന്നതിനാൽ, കുബുണ്ടു എന്ന പ്രിഫിക്‌സ് ബെംബയിൽ "നേരത്തേക്ക്" എന്ന അർത്ഥമുള്ള കുബുണ്ടു എന്നത് അർത്ഥവത്തായ ഒരു ബെംബ പദമോ വാക്യമോ ആയി മാറുന്നു.
"മനുഷ്യത്വത്തിലേക്ക്" എന്ന് വിവർത്തനം ചെയ്യുന്നു.
അതേ പദം, യാദൃശ്ചികമായി, കിരുണ്ടിയിൽ "സ്വതന്ത്രം" ("പണമടയ്ക്കാതെ" എന്ന അർത്ഥത്തിൽ) എന്ന അർത്ഥവും ഉണ്ട്.
ഉബുണ്ടുവുമായുള്ള താരതമ്യം
ഗ്രാഫിക്കൽ ആപ്ലിക്കേഷനുകളിലും ടൂളുകളിലും ഉബുണ്ടുവിൽ നിന്ന് സാധാരണയായി കുബുണ്ടു വ്യത്യാസപ്പെട്ടിരിക്കുന്നു: സോഫ്റ്റ്വെയർ ഉബുണ്ടു കുബുണ്ടു കേർണലും കോറും ലിനക്സ് കേർണലും ഉബുണ്ടു കോറും ഗ്രാഫിക്സ് X.Org സെർവർ / വേലാന്റ് ശബ്ദം പൾസ് ഓഡിയോ മൾട്ടിമീഡിയ ജിസ്ട്രീമർ വിൻഡോ മാനേജർ മട്ടർ കെവിൻ(KWin) ഡെസ്ക്ടോപ്പ് ഗ്നോം പ്ലാസ്മ ഡെസ്ക്ടോപ്പ് പ്രൈമറി ടൂൾകിറ്റ് ജിടികെ+ ക്യൂട്ടി ബ്രൗസർ ഫയർഫോക്സ് ഓഫീസ് സ്യൂട്ട് ലിബ്രേഓഫീസ് ഇമെയിലും പിംമും(PIM) തണ്ടർബേർഡ് ചരിത്രം
2004 ഡിസംബർ 10-ന് സ്‌പെയിനിലെ മാറ്റാരോയിൽ നടന്ന ഉബുണ്ടു മാറ്റാരോ കോൺഫറൻസിലാണ് കുബുണ്ടു ജനിച്ചത്.
ഗ്നോപ്പിക്സിൽ നിന്നുള്ള കാനോനിക്കൽ ജീവനക്കാരനായ ആൻഡ്രിയാസ് മുള്ളർക്ക്, ഒരു ഉബുണ്ടു കെഡിഇ വേരിയന്റ് നിർമ്മിക്കാനുള്ള ആശയം ഉണ്ടായിരുന്നു, കൂടാതെ കുബുണ്ടു എന്ന ആദ്യത്തെ ഉബുണ്ടു വേരിയന്റ് ആരംഭിക്കാൻ മാർക്ക് ഷട്ടിൽവർത്തിൽ നിന്ന് അനുമതി ലഭിച്ചു.
അതേ ദിവസം വൈകുന്നേരം ഓപ്പൺ ഓഫീസ് പ്രോജക്റ്റിൽ നിന്നുള്ള ക്രിസ് ഹാൾസും കെഡിഇയിൽ നിന്നുള്ള ജോനാഥൻ റിഡലും ന്യുബോൺ പദ്ധതിയിൽ സന്നദ്ധപ്രവർത്തനം ആരംഭിച്ചു.
ഉബുണ്ടു (ഇപ്പോൾ ഗ്നോം ഉപയോഗിക്കുന്നു, മുമ്പ് യൂണിറ്റി ഡെസ്ക്ടോപ്പ് എൻവയോൺമെന്റ് ഉപയോഗിച്ചിരുന്നു, അതിന് മുമ്പ് ഗ്നോം) ആരംഭിച്ചതിന് തൊട്ടുപിന്നാലെ മാർക്ക് ഷട്ടിൽവർത്ത് ഒരു അഭിമുഖത്തിൽ പറഞ്ഞു:
കെ‌ഡി‌ഇ കമ്മ്യൂണിറ്റി അതിശയകരമായ പ്രവർത്തനങ്ങൾ നടത്തുന്നു ഞാൻ വിശ്വസിക്കുന്നു, കൂടാതെ ആ സൃഷ്ടി പ്രദർശിപ്പിക്കുന്നതിന് ഒരു കമ്മ്യൂണിറ്റി-പ്രേരിത വിതരണമുള്ളത് ഉപയോക്താക്കളെയും ഡവലപ്പർമാരെയും പ്രോജക്റ്റിലേക്ക് ആകർഷിക്കും.
ഡെസ്‌ക്‌ടോപ്പിലും സെർവറിലും സ്വതന്ത്ര സോഫ്‌റ്റ്‌വെയർ കൂടുതൽ സ്വീകരിക്കുക എന്നതാണ് ഉബുണ്ടു പ്രോജക്റ്റിലെ ഞങ്ങളുടെ മൊത്തത്തിലുള്ള ലക്ഷ്യം, ആളുകൾക്ക് അവരുടെ ആവശ്യങ്ങൾക്ക് ഏറ്റവും മികച്ച അന്തരീക്ഷം കണ്ടെത്താൻ അനുവദിക്കുന്ന ഡെസ്‌ക്‌ടോപ്പ് എൺവയൺമെന്റ് മിക്സിന്റെ ഒരു പ്രധാന ഭാഗമാണ് കെഡിഇ എന്ന് ഞങ്ങൾ തിരിച്ചറിയുന്നു.
ചിത്രങ്ങൾ കുബുണ്ടു ഡെസ്ക്ടോപ്പ് കുബുണ്ടു 9.04 ബൂട്ടിങ് കുബുണ്ടു ഡെസ്ക്ടോപ്പ് കവാടം: ലിനക്സ് കവാടം: സ്വതന്ത്ര സോഫ്റ്റ്‌വെയർ
കുബെർനെറ്റസ് ഇംഗ്ലീഷ് വിലാസം https://ml.wikipedia.org/wiki/Kubernetes
സോഫ്‌റ്റ്‌വെയർ ഡിപ്ലോയിമെന്റ്, മാനേജ്‌മെന്റ്, സ്‌കോളിംഗ് എന്നിവ ഓട്ടോമേറ്റ് ചെയ്യുന്നതിനുള്ള ഒരു ഓപ്പൺ സോഴ്‌സ് കണ്ടെയ്‌നർ ഓർക്കസ്‌ട്രേഷൻ സംവിധാനമാണ് കുബെർനെറ്റസ് (/ˌk(j)uːbərˈnɛtɪs, -ˈneɪtɪs, -ˈneɪtiːz, -ˈnɛtiːz/, സാധാരണയായി കെ8എസ് എന്ന് ചുരുക്കി വിളിക്കപ്പെടുന്നു ).
ആദ്യം ഗൂഗിൾ രൂപകല്പന ചെയ്ത ഈ പ്രോജക്റ്റ് ഇപ്പോൾ ക്ലൗഡ് നേറ്റീവ് കമ്പ്യൂട്ടിംഗ് ഫൗണ്ടേഷനാണ് പരിപാലിക്കുന്നത്.
കുബെർനെറ്റസ് എന്ന പേര് പുരാതന ഗ്രീക്കിൽ നിന്നാണ് ഉത്ഭവിച്ചത്, അതായത് 'ഹെൽസ്മാൻ' അല്ലെങ്കിൽ 'പൈലറ്റ്'.
കെയ്ക്കും(K) എസ്(s)-നും ഇടയിലുള്ള എട്ട് അക്ഷരങ്ങൾ (ഒരു സംഖ്യാ നാമം) എണ്ണിക്കൊണ്ട് കുബർനെറ്റസ് പലപ്പോഴും കെ8എസ്(K8s) എന്ന് ചുരുക്കി വിളിക്കപ്പെടുന്നു.
കണ്ടെയ്‌നർഡ്, സിആർഐ-ഒ(CRI-O) എന്നിങ്ങനെയുള്ള വിവിധ കണ്ടെയ്‌നർ റൺടൈമുകൾക്കൊപ്പം കുബർനെറ്റസ് പ്രവർത്തിക്കുന്നു.
വലിയ ഓൺലൈൻ ടാസ്‌ക്കുകൾ സുഗമമായി കൈകാര്യം ചെയ്യാനുള്ള ഒരു പ്ലാറ്റ്‌ഫോമിന്റെ കഴിവ് ഡാറ്റാ സെന്ററുകളിൽ അതിനെ ശരിക്കും ജനപ്രിയമാക്കി.
ഈ പ്ലാറ്റ്‌ഫോമിന്റെ വ്യത്യസ്‌ത പതിപ്പുകൾ, സോഫ്‌റ്റ്‌വെയർ വിൽപ്പനക്കാരിൽ നിന്നോ അല്ലെങ്കിൽ പ്രമുഖ ക്ലൗഡ് കമ്പനികളിൽ നിന്നോ ലഭ്യമാണ്.
വ്യത്യസ്‌ത വിൽപ്പനക്കാരിൽ നിന്ന് വാങ്ങാനാകുന്ന ആപ്പുകൾ അല്ലെങ്കിൽ വലിയ ക്ലൗഡ് കമ്പനികളിൽ നിന്ന് ഇന്റർനെറ്റിൽ ആക്‌സസ് ചെയ്യാൻ കഴിയുന്ന സേവനങ്ങൾ പോലെയുള്ള വ്യത്യസ്ത പതിപ്പുകളിലാണ് ഈ പ്ലാറ്റ്‌ഫോം വരുന്നത്.
അതിനാൽ, നിങ്ങൾക്ക് ഇത് നിർദ്ദിഷ്ട വിൽപ്പനക്കാരിൽ നിന്ന് വാങ്ങാം അല്ലെങ്കിൽ ജനപ്രിയ ക്ലൗഡ് സേവനങ്ങൾ വഴി ഓൺലൈനിൽ ഉപയോഗിക്കാം.
ചരിത്രം ഗൂഗിൾ ക്ലൗഡ് ഉച്ചകോടിയിൽ ഗൂഗിൾ കുബെർനെറ്റസ് എഞ്ചിനെപ്പറ്റിയുള്ള സംഭാഷണം
കുബെർനെറ്റസ് (പുരാതന ഗ്രീക്ക്: κυβερνήτης, റോമനൈസ്ഡ്: kubernḗtēs, 'സ്റ്റിയർമാൻ, നാവിഗേറ്റർ' അല്ലെങ്കിൽ 'ഗൈഡ്', സൈബർനെറ്റിക്സിന്റെ പദോൽപ്പത്തിയാണിത്) ഗൂഗിൾ 2014-ന്റെ മധ്യത്തിൽ പ്രഖ്യാപിച്ചു.
ജോ ബേഡ, ബ്രെൻഡൻ ബേൺസ്, ക്രെയ്ഗ് മക്ലക്കി എന്നിവർ ചേർന്നാണ് ഈ പ്രോജക്റ്റ് സൃഷ്ടിച്ചത് , ബ്രയാൻ ഗ്രാന്റ്, ടിം ഹോക്കിൻ എന്നിവരുൾപ്പെടെ മറ്റ് ഗൂഗിൾ എഞ്ചിനീയർമാരും ഈ പ്രോജക്ടടിൽ പങ്ക് ചേർന്നു.
കംപ്യൂട്ടർ ഗ്രൂപ്പുകൾ നന്നായി പ്രവർത്തിക്കുന്നുണ്ടെന്ന് ഉറപ്പുവരുത്തുന്ന, ഗൂഗിളിന്റെ സംവിധാനമായ ബോർഗി(Borg)-ൽ നിന്ന് പ്രചോദനം ഉൾക്കൊണ്ട ഒരു ഡിജിറ്റൽ ഓർഗനൈസറാണ്  കുബർനെറ്റസ്.
എല്ലാ ജോലികളും സുഗമമായും വാഗ്ദാനം ചെയ്തതുപോലെയും നടക്കുന്നുണ്ടെന്ന് ഉറപ്പാക്കാൻ പ്രോമിസ് തിയറി നിയമങ്ങൾ ഉപയോഗിക്കുന്ന കമ്പ്യൂട്ടർ റഫറിയെപ്പോലെയാണ് കുബർനെറ്റസ്.
അതിന്റെ മുൻനിര കോൺട്രിബ്യൂട്ടേഴ്സിൽ പലരും മുമ്പ് ബോർഗിൽ പ്രവർത്തിച്ചിരുന്നു; അവർ സ്റ്റാർ ട്രെക്ക് എക്‌സ്-ബോർഗ് കഥാപാത്രമായ സെവൻ ഓഫ് നയണിന്റെ പേരിൽ കുബർനെറ്റസ് "പ്രോജക്റ്റ് 7" എന്ന കോഡ് നാമം നൽകി , അതിന്റെ ലോഗോയ്ക്ക് ഏഴ് സ്‌പോക്ക് വീൽ നൽകി.
സി++ -ൽ എഴുതിയ ബോർഗ് പോലെയല്ല, കുബർനെറ്റസിന്റെ സോഴ്‌സ് കോഡ് ഗോ പ്രോഗ്രാമിംഗ് ഭാഷയിലാണ് .
2015 ജൂലൈ 21-ന് കുബർനെറ്റസ് 1.0 പുറത്തിറങ്ങി.
ക്ലൗഡ് നേറ്റീവ് കംപ്യൂട്ടിംഗ് ഫൗണ്ടേഷൻ (CNCF) രൂപീകരിക്കുന്നതിന് ഗൂഗിൾ ലിനക്സ് ഫൗണ്ടേഷനുമായി ചേർന്ന് പ്രവർത്തിക്കുകയും കുബർനെറ്റസ് ഒരു സീഡ് സാങ്കേതികവിദ്യയായി നൽകുകയും ചെയ്തു.
2016 ഫെബ്രുവരിയിൽ, കുബർനെറ്റസിനായുള്ള ഹെൽം(Helm) പാക്കേജ് മാനേജർ പുറത്തിറങ്ങി.
2014-ൽ കുബർനെറ്റസ് പ്രോജക്റ്റ് ആരംഭിച്ചതുമുതൽ, ഓപ്പൺഷിഫ്റ്റിന്റെ ഭാഗമായി റെഡ് ഹാറ്റ് കുബർനെറ്റസിനെ പിന്തുണയ്‌ക്കുമ്പോൾ, നിയന്ത്രിത കുബർനെറ്റസ് സേവനങ്ങൾ ഗൂഗിൾ ഇതിനകം തന്നെ വാഗ്ദാനം ചെയ്തിരുന്നു.
2017-ൽ, പ്രധാന എതിരാളികൾ കുബെർനെറ്റസിന് ചുറ്റും അണിനിരക്കുകയും അതിന് നേറ്റീവ് പിന്തുണ നൽകുമെന്ന് പ്രഖ്യാപിക്കുകയും ചെയ്തു: അവലംബം ↑ ↑ ↑ ↑ 1 2 ↑ ↑ ↑ ↑ 1 2 ↑ ↑ ↑ ↑ {{ cite web }} : External link in | title= ( help ) 1 2 ↑ ↑ ↑ ↑ ↑ ↑ ↑ ↑
കുബേരൻ ഇംഗ്ലീഷ് വിലാസം https://ml.wikipedia.org/wiki/Kubera
ഹിന്ദു മതത്തിൽ ധനത്തിന്റെ അധിപതിയായ ദേവനാണ് വിശ്രവസിന്റെ മകനായ കുബേരൻ .
വൈശ്രവണൻ എന്നറിയപ്പെടുന്നു.
"സമ്പത്തിനെ വ്യാപിക്കുന്നവൻ" എന്നർത്ഥം.
കുബേരനെ കുറിച്ച് ഗണപതി പുരാണങ്ങളിൽ പരാമർശിക്കുന്നത്.
വടക്ക് ദിക്കിന്റെ അധിപതിയായും കണക്കാക്കുന്നു.
രാമായണത്തിലും വിവരിച്ചിട്ടുള്ള ഐതിഹ്യ കഥകൾ പ്രകാരം പുലസ്ത്യമഹർഷിയുടെ പുത്രൻ വിശ്രവസ്സിനും ഭരദ്വാജമഹർഷിയുടെ പുത്രിക്കും ജനിച്ച മകനാണ് വൈശ്രവണൻ എന്നും അറിയപ്പെടുന്ന കുബേരൻ.
ബ്രഹ്മാവിന്റെ അനുഗ്രഹത്താലാണ് കുബേരന് അസുരന്മാർ ഉപേക്ഷിച്ച ലങ്കാനഗരം ലഭിക്കുന്നത്.
പിന്നീട് രാവണനും സഹോദരൻ കുംഭകർണ്ണനും ലങ്കയുടേയും പുഷ്പകവിമാനത്തിന്റേയും ഉടമസ്ഥതയ്ക്ക് കുബേരനോടു കലഹത്തിനു വരുകയും പിതാവ് വിശ്രവസ്സിന്റെ ഉപദേശാനുസാരം അവയെ അനുജന്മാർക്കു നൽകുകയും ചെയ്തു.
പിന്നീട് ശിവന്റെ അനുഗ്രഹത്തോടെ കൈലാസത്തിനടുത്ത് അളകാപുരി എന്ന പുരം നിർമ്മിച്ച് ധനാധീശനായി വാഴുകയും ചെയ്തു.
ഇതും കാണുക യക്ഷൻ അവലംബങ്ങൾ
കുമയോണിലെ നരഭോജികൾ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കുമയോണിലെ നരഭോജികൾ എന്ന പുസ്തകം 1944ൽ വേട്ടക്കാരനും പ്രകൃതിശാസ്ത്രജ്ഞനുമായ ജിം കോർബെറ്റ് എഴുതിയതാണ്.
1900 മുതൽ 1930 വരെയുള്ള കാലഘട്ടത്തിൽ ഇന്ത്യയുടെ കുമയോൺ പ്രദേശത്ത് നരഭോജികളായ ബംഗാൾ കടുവകളെയും ഇന്ത്യൻ പുള്ളിപ്പുലികളെയും പിൻതുടർന്ന് നായാടുന്ന കോർബെറ്റിന്റെ ഉദ്വേഗഭരിതമായ ജീവിതമാണ് ഈ പുസ്തകത്തിൽ വിവരിച്ചിരിക്കുന്നത്.
ഉദാഹരണത്തിന്, ഇതിലെ ഒരു നരഭോജിയായ കടുവ നാനൂറിലധികം മനുഷ്യരുടെ മരണത്തിന് ഉത്തരവാദിയാണ് .
കുമയോണിലെ നരഭേജികൾ എന്ന പുസ്തകം കോർബെറ്റിന്റെ ഏറ്റവും മികച്ച കൃതിയായി കണക്കാക്കപ്പെടുന്നു.
ഇതിൽ ഇദ്ദേഹത്തിന്റെ 10 നായാട്ടനുഭവങ്ങളുണ്ട് .
ഇരുപതാം നൂറ്റാണ്ടിന്റെ ആദ്യ വർഷങ്ങളിൽ ഹിമാലയത്തിലെ നരഭോജികളായ കടുവകളെയും പുള്ളിപ്പുലികളെയും പിൻതുടർന്ന് നായാടുന്ന കോർബെറ്റിന്റെ ഉദ്വേഗഭരിതമായ ജീവിതമാണ് ഈ പുസ്തകത്തിൽ.
സസ്യജന്തുജാലങ്ങളുടെ വിവരങ്ങളും , ഇന്ത്യയിലെ ഗ്രാമീണ ജീവിതത്തെപ്പറ്റിയുള്ള വിവരണങ്ങളും ഈ പുസ്തകത്തിൽ അടങ്ങുന്നു .
ഇതിലെ ആദ്യത്തെ ഏഴ് കഥകൾ ജംഗിൾ സ്റ്റോറീസ് എന്ന പേരിലാണ് ആദ്യം പ്രസിദ്ധീകരിച്ചത് .
ഈ പുസ്തകത്തിന്റെ യഥാർഥ പേര് " മാൻ ഈറ്റേഴ്സ് ഓഫ് കുമയോൺ [ Man - Eaters of Kumaon ] " എന്നാണ് .
ഉളളടക്കം സർ മോറീസ് ഹാലറ്റിന്റെ ആമുഖം ലിൻലിത്ഗൗ പ്രഭുവിന്റെ ആമുഖം ലിൻലിത്ഗൗ പ്രഭു രചയിതാവിന്റെ കുറിപ്പ് : കടുവകളും പുള്ളിപ്പുലികളും നരഭോജികളാവുന്നതിന്റെ കാരണങ്ങൾ ചമ്പാവതിയിലെ നരഭോജി : 1907 ൽ കോർബെറ്റിന്റെ വെടിയേറ്റ ആദ്യത്തെ നരഭോജി കടുവയുടെ കഥ പറയുന്നു .
നേപ്പാളിലെയും ഇന്ത്യയിലെയും 436 മനുഷ്യരുടെ മരണത്തിന് ഉത്തരവാദി .
കുബഹേരി
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് കുബഹേരി.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കുബഹേരി സ്ഥിതിചെയ്യുന്നത്.
കുബഹേരി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് കുബഹേരി ൽ 269 വീടുകൾ ഉണ്ട്.
ആകെ ജനസംഖ്യ 1452 ആണ്.
ഇതിൽ 780 പുരുഷന്മാരും 672 സ്ത്രീകളും ഉൾപ്പെടുന്നു.
കുബഹേരി ലെ സാക്ഷരതാ നിരക്ക് 75.83 ശതമാനമാണ്.
കുബഹേരി ലെ 6 വയസ്സിനു താഴെയുള്ള കുട്ടികളുടെ എണ്ണം 148 ആണ്.
ഇത് കുബഹേരി ലെ ആകെ ജനസംഖ്യയുടെ 10.19 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 513 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 447 പുരുഷന്മാരും 66 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 90.06 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 17.93 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കുബഹേരി ലെ 83  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 269 - - ജനസംഖ്യ 1452 780 672 കുട്ടികൾ (0-6) 148 86 62 പട്ടികജാതി 83 44 39 പട്ടിക വർഗ്ഗം 0 0 0 സാക്ഷരത 75.83 % 55.13 % 44.87 % ആകെ ജോലിക്കാർ 513 447 66 ജീവിതവരുമാനമുള്ള ജോലിക്കാർ 462 431 31 താത്കാലിക തൊഴിലെടുക്കുന്നവർ 92 78 14 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
കുബേരൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kuberan_(Malayalam_Movie)
സുന്ദർ ദാസിന്റെ സംവിധാനത്തിൽ ദിലീപ് , കലാഭവൻ മണി , സംയുക്ത വർമ്മ , ഉമാശങ്കരി എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് കുബേരൻ .
ഉമാശങ്കരി അഭിനയിച്ച ആദ്യത്തെ മലയാളചലച്ചിത്രമാണിത്.
രേവതി കലാമന്ദിറിന്റെ ബാനറിൽ മേനക സുരേഷ്‌കുമാർ നിർമ്മിച്ച ഈ ചിത്രം സുദേവ് റിലീസ് , ഷേണായ് സിനിമാസ് എന്നിവർ ചേർന്ന് വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവ നിർവ്വഹിച്ചത് വി.സി. അശോക് ആണ്.
ഈ ചിത്രം മികച്ച ബോക്സ് ഓഫീസ് വിജയം സ്വന്തമാക്കി.
അഭിനേതാക്കൾ അഭിനേതാവ് കഥാപാത്രം ദിലീപ് സിദ്ദാർത്ഥൻ കലാഭവൻ മണി രാമാനുജൻ ഹരിശ്രീ അശോകൻ തെയ്യുണ്ണി ഇന്ദ്രൻസ് അബ്ദു ജഗതി ശ്രീകുമാർ എസ്.ഐ. തിമ്മയ്യ ജനാർദ്ദനൻ വാസൻ സംയുക്ത വർമ്മ പൂജ ഉമാശങ്കരി ഗൗരി മങ്ക മഹേഷ് കീർത്തിസുരേഷ് ബാലതാരമായിട്ട്‌ സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്.
പശ്ചാത്തലസംഗീതം ശരത് ഒരുക്കിയിരിക്കുന്നു.
ഗാനങ്ങൾ കനകച്ചിലങ്ക – എം.ജി. ശ്രീകുമാർ , സുജാത മോഹൻ ഒരു മഴപ്പക്ഷി പാടുന്നു – എം.ജി. ശ്രീകുമാർ , സുജാത മോഹൻ , മോഹൻ സിതാര മണി മുകിലേ – സ്വർണ്ണലത കന്നിവസന്തം – കെ.ജെ. യേശുദാസ് കനകച്ചിലങ്ക – എം.ജി. ശ്രീകുമാർ കന്നിവസന്തം – കെ.ജെ. യേശുദാസ് , സുജാത മോഹൻ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സാലു ജോർജ്ജ് ചിത്രസം‌യോജനം എൽ. ഭൂമിനാഥൻ കല സാലു കെ. ജോർജ്ജ് ചമയം ജയചന്ദ്രൻ വസ്ത്രാലങ്കാരം ഇന്ദ്രൻസ് നൃത്തം കുമാർ ശാന്തി , കൂൾ ജയന്ത് പരസ്യകല കോളിൻസ് ലാബ് പ്രസാദ് കളർ ലാബ് എഫക്റ്റ്സ് മുരുകേഷ് ശബ്ദലേഖനം എൻ. ഹരികുമാർ നിർമ്മാണ നിയന്ത്രണം എ.ആർ. കണ്ണൻ ടൈറ്റിൽ‌സ് ടിടി വാതിൽ‌പുറചിത്രീകരണം കാർത്തിക സിനി യൂണിറ്റ് ലെയ്‌സൻ റോയ് പി. മാത്യു എക്സിക്യൂട്ടീവ് പ്രൊഡ്യൂസർ സന്ദീപ് സേനൻ പുറത്തേക്കുള്ള കണ്ണികൾ കുബേരൻ ഇന്റർനെറ്റ് മൂവി ഡാറ്റാബേസിൽ കുബേരൻ – മലയാളസംഗീതം.
കുബോട്ട കാസിൽ ഇംഗ്ലീഷ് വിലാസം https://ml.wikipedia.org/wiki/Kubota_Castle
ജപ്പാനിലെ അകിത പ്രിഫെക്ചർ, അകിത നഗരത്തിലെ ഒരു ജാപ്പനീസ് കോട്ടയാണ് കുബോട്ട കാസിൽ (久保田城, Kubota-jō) .
എഡോ കാലഘട്ടത്തിൽ ഉടനീളം, കുബോട്ട കാസിൽ വടക്കൻ ദേവാ പ്രവിശ്യയിലെ ഭരണാധികാരികളായ കുബോട്ട ഡൊമെയ്‌നിലെ ഡൈമിയോയുടെ സതകെ വംശത്തിന്റെ ആസ്ഥാനമായിരുന്നു.
കോട്ട "യാഡോമെ-ജോ" (矢留城) അല്ലെങ്കിൽ "കുസുനെ-ജോ" (葛根城) എന്നും അറിയപ്പെട്ടിരുന്നു.
ടോകുഗാവ ഷോഗുണേറ്റിന്റെ ഔദ്യോഗിക രേഖകളിൽ, കോട്ടയെ "അകിതാ-ജോ" (秋田城) എന്നാണ് വിളിച്ചിരുന്നത്.
എന്നിരുന്നാലും, ഈ പേര് ഇപ്പോൾ നാരാ കാലഘട്ടത്തിലെ കോട്ടയുടെ സമീപത്തുള്ള അക്കിതാ കാസിലിന്റെ ഉറപ്പുള്ള സെറ്റിൽമെന്റിനെ സൂചിപ്പിക്കാൻ സാധാരണയായി ഉപയോഗിക്കുന്നു.
ഒമോനോ നദിയുടെ കൈവഴിയായ നിബെറ്റ്‌സു നദിയുടെ (അസാഹി നദി) ഇടത് കരയിലുള്ള 40 മീറ്റർ (130 അടി) കുന്നിൻ മുകളിലാണ് കുബോട്ട കാസിൽ നിർമ്മിച്ചിരിക്കുന്നത്.
നദിയെയും സമീപത്തെ തണ്ണീർത്തടങ്ങളെയും അതിന്റെ പ്രതിരോധത്തിൽ ഉൾപ്പെടുത്തി.
പ്രധാന ബെയ്‌ലി നനഞ്ഞ കിടങ്ങുകൾ, മൺപാത്രങ്ങൾ, എട്ട് യാഗുര വാച്ച് ടവറുകൾ എന്നിവയാൽ സംരക്ഷിച്ചു.
എന്നിരുന്നാലും, സതകെ വംശത്തിന്റെ മുൻ ജന്മനാടായ ഹിറ്റാച്ചി പ്രവിശ്യയിൽ സാധാരണമല്ലാത്ത ശിലാഭിത്തികൾ കോട്ടയിൽ വളരെ കുറച്ച് മാത്രമേ ഉപയോഗിച്ചിട്ടുള്ളൂ.
ചരിത്രം കുബോട്ട കാസിൽ ആയി
സതകെ യോഷിനോബുവിനെ 1602-ൽ ടോകുഗാവ ഇയാസു വംശത്തിന്റെ പൂർവ്വിക പ്രദേശങ്ങളിൽ നിന്ന് ദേവാ പ്രവിശ്യയിലേക്ക് പുനർനിയമിച്ചു.
അതേ വർഷം അദ്ദേഹം സെപ്തംബർ 17-ന് സുചിസാക്കിയിലെ മിനാറ്റോ കാസിൽ ഇരുന്ന സ്ഥലത്ത് എത്തി.